У нас ёсць, напрыклад, вядомая песня “Бабка Еўка, дзед Тумаш”. Ведаеце, як мы яе апрацавалі? Уставілі ў яе элементы… рэпа. І гэта так зацікавіла дзяцей, удзельнікаў ансамбля! І так заўсёды ўражвае гледачоў! Заўсёды з задавальненнем выконваем гэтую песню. Хаця, безумоўна, у нас ёсць шмат і больш сур’ёзных твораў. Я апрацавала, напрыклад, вельмі прыгожую песню Яніны Жабко “Васілёчкі”. У нас ёсць наогул шмат песень, прысвечаных менавіта Беларусі.